výber vhodného sirupu
Dobrý deň, prosím poradiť voľnopredajný  sirup najviac podobný Trifedu. Mám podobné problémy ako pri liečbe týmto sirupom, som bez teploty. Ďakujem
Dobrý deň.
Ďakujeme za Vašu otázku.
V súčasnoti sú v Slovenskej republike registrované dva sirupy, a to Trifed a Trifed expectorant. Oba sirupy obsahujú liečivá triprolidín a pseudoefedrín. Triprolidín blokuje účinky histamínu, ktorý sa zúčastňuje pri vzniku alergických reakcií, ako napr. sennej nádchy. Pseudoefedrín zužuje cievy a vedie tak k odpuchnutiu prekrvenej sliznice a k odstráneniu pocitu upchatého nosa a prekrvenia očných spojiviek. V sirupe Trifed expectorant je navyše liečivo guajfenezín, ktorý znižuje väzkosť hlienu, ktorý sa tak stáva tekutejším a uľahčuje vykašliavanie.
Vo voľnopredajných sirupoch je obsiahnutý zo spomínaných liečiv iba guajfenezín, napríklad v prípravku Robitussin Expectorans sirup. Triprolidín nie je súčasťou žiadnych voľnopredajných prípravkov. Pseudoefedrín je súčasťou kombinovaných prípravok, napríklad Nurofen Stopgrip vo forme tabliet.
Vzhľadom na to, že neuvádzate aké konkrétne problémy máte, odporúčam využiť službu
Lekárnik online
(kde môžete popísať podrobnejšie Váš zdravotný problém), alebo navštíviť najbližšiu kamennú lekáreň Dr. Max. Lekárnik online je pre Vás k dispozícii v pracovných dňoch od 10:00 do 15:00 na telefónnom čísle  0800 60 60 70.
Prajem pekný zvyšok dňa.
S pozdravom
Mgr. Barbora Bičanovská